Jernbaneplaner i Nepal

Nepal Railways Corporation Ltd. (NRC) (på nepali NR / ने. रे) eies av Nepals regjering. Nepal er etter Vatikanstaten verdens minste "jernbaneland" med to linjer på tilsammen 59 km, men har store og konkrete planer for fremtiden.

Dagens jernbanenett

Nepals regjering driver to jernbanelinjer, en 6 km lang bredsporet (1 676 mm) linje fra Raxaul i India til "Sirsiya Inland Container Depot" eller "Dry Port" nær Birganj i Nepal og en 53 km lang smalsporet (762 mm) linje fra Jaynagar i India til Bijalpura i Nepal. Den siste omfatter to strekninger, en på 32 km mellom Jaynagar og Janakpur samt en på 21 km fra Janakpur til Bijalpura, Janakpur-linjen brukes mest til passasjertog og Sirsiya (Birganj)-linjen bare til frakt.
Raxaul-Amlekhagunj (Nepal Government Railway (NGR)) og Jayanagar-Janakpur-Bijalpura (NJJR) er to korte distanser med 762 mm smalsporet jernbane som ble bygget i Nepal under Rana-perioden. Linjen på 39 km (NGR) som ble bygget i 1927 av britene var viktig fordi folk fra ulike kanter av landet kunne nå Amlekhganj hvor det var mulig å få skyss til Bhimphedi.

Sirsiya (Birganj) Inland Container Depot

Den 6 km lange jernbanen med meterspor fra Raxaul ble bygget om til 1 676 mm bredspor av Indian Railways for å forbinde Sirsiya med (Birganj) Inlandet containerstasjon (ICD) som ble fullt operativ i 2005. Den gjør det mulig med direkte transport av containere og annet gods fra og til havnen i Kolkata og andre steder i India. Den er det aller viktigste sted for import av varer til Nepal og Nepals "navlestreng" for handel. Birganj ligger 700 km fra Calcutta havn.

Fremtidige utvidelser

Det har blitt diskutert å gjenåpne to linjer. Ombygging av den smalsporede linjen til Amlekhganj til 1 676 mm bredspor under "Project Unigauge" på grunn av dens sosio-økonomiske betydning, og også bygge om Jayanagar-Janakpuur til bredspor med forlengelse til Bardibas.
Nepal har ambisiøse planer og store forventninger til en øst-vest-jernbane som skal forbinde Kathmandu med Afghanistan og håper også på en nord-sør-linje til jernbanene i India og Kina. Nepal kan også bli integrert gjennom dette, men det kan ta lang tid og er avhenging av den politiske situasjonen i regionen. En bedre og direkte forbindelse til Kolkatas og Mumbais havner i India er av største betydning for Nepal. Tre viktige byer er pekt ut som utgangspunkt for denne linjen: Janakpur, Birganj og Bhairahawa. Etter ombygging til bredspor til Janakpur og Bhairahawa er Birganj mindre aktuell og vil få mindre betydning som viktigste og største grensestasjon i Nepal. Linjen Lumbini-Hetauda-Janakpur kan bli den første øst-vest-linje i Nepal. Disse to grensestasjonene har ikke bare betydning for turismen, da de vil bli de mest økonomiske i handelen med India og verden ellers. Innlandsterminalen, Birganj Dry Port, var den første i Nepal med bredspor. Biratnagar kan bli den neste.

Sikerhet

Nepal Railways Corporation har vært spart for alvorlige ulykker, men i august 2012 løp et ubetjent lokomotiv løpsk mens lokomotivfører hadde forlatt det for en kaffepause. Det ubetjente lokomotivet fór avsted fra Jaynagar til Janakpur med en fart langt over tillatt for strekningen. Ved Janakpur ble det penset over på et sidespor. Lokomotivet stoppet og ingen ble skadet.